It-Tieni Pitazz – Noti 143-144 (għal paragrafi 731-740) Dawn is-sorijiet ġew biex jagħmlu l-vorti perpetwi f'dak iż-żmien: Swor Boleslaus Domagalska, imwielda fl-1902; Swor Cyprian Rzad, imwielda fl-1903; Swor Damiana Ziolek, imwielda fl-1909; Swor Marceline Kobrzyniecka, imwielda fl-1906; Swor Pancratia Nalewajko, imwielda fl-1908; Swor Sebastiana Gabinowska (1905-1942). Diffiċli tgħid liema waħda mis-sorijiet fetħet qalbha ma' Swor Fawstina, imma nistgħu nissopponu li kienet Swor Sebastiana Gabinowska, li spiss kienet tbati minn perjodi ta' dipressjoni. Hija saħansitra kienet talbet lis-Superjuri tagħha jipposponu d-data tal-voti perpetwi tagħha. Ftit wara l-professjoni perpetwa, hija bdiet turi sintomi ta' mard mentali. Bagħtuha fl-isptar mentali f'Kobierzyn ħdejn Krakovja. Hija ġralha bħal pazjenti l-oħra fl-okkupazzjoni: ħaduhom u qatluhom il-Ġermaniżi. Aktarx mietet fl-aħħar ta' Ġunju 1942. (A.SMDĦ- K u M). F'dan il-każ il-predikatur kien Patri Ladislaus Wojton SJ, li mexxa l-irtir ta' qabel il-voti mill-20 sad-29 ta' Ottubru 1936.
Noti tad-Djarju ta' Santa Fawstina Kowalska (Noti 143-144) għal par. 731-740